Projekts

**Saistošo noteikumu Nr.\_\_\_/2024 “Kārtība, kādā Ogres novada pašvaldība piešķir līdzfinansējumu privātajam bērnu uzraudzības pakalpojuma sniedzējam”**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības dome 2021. gada 16. decembrī pieņēma saistošos noteikumus Nr.32/2021 “Kārtība, kādā Ogres novada pašvaldība piešķir līdzfinansējumu privātajam bērnu uzraudzības pakalpojuma sniedzējam” (turpmāk – Saistošie noteikumi).  Saistošie noteikumi izdoti saskaņā ar likuma “Par pašvaldībām” 43. panta trešo daļu.  Saskaņā ar Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.  Saskaņā ar Pašvaldību likuma pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.  Ogres novada Izglītības pārvalde izvērtējusi Saistošos noteikumus un secinājusi, ka joprojām Ogres novadā nav iespējams visiem bērniem no 1,5 gada vecuma nodrošināt pirmsskolas izglītības pakalpojumu pašvaldības izglītības iestādēs, līdz ar to ir lietderīgi un bērna labākajām interesēm atbilstoši turpināt piešķirt līdzfinansējumu privāto bērnu uzraudzības pakalpojumu sniedzējiem par pilna laika (darba dienās ne mazāk kā 8 stundas dienā) pakalpojuma sniegšanu mēnesī vienam bērnam.  Saistošo noteikumu projekts nodrošina tiesisko regulējumu kārtībai, kādā tiek piešķirts un izmaksāts pašvaldības līdzfinansējums, kā arī kārtībai, kādā tiek noraidīta līdzfinansējuma piešķiršana un pārtraukta tā izmaksa, par bērnu, ja bērns saņem pakalpojumu pie privātā bērnu uzraudzības pakalpojuma sniedzēja. |
| 1. Fiskālā ietekme uz pašvaldības budžetu | Ogres novada pašvaldības budžetā ir paredzēti finanšu līdzekļi, ko piešķir bērnu uzraudzības pakalpojuma sniedzējiem. Papildu finansējuma piešķiršana nav plānota un nav paredzēta ietekme uz Ogres novada pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu īstenošanas rezultātā tiek atbalstītas Ogres novada ģimenes ar bērniem un sekmēta vecāku ātrāka iesaistīšanās/atgriešanās darba tirgū. |
| 1. Ietekme uz administratīvajām procedūrām un to izmaksām | Par pašvaldības finansējuma piešķiršanu tiks noslēgts līgums starp Ogres novada pašvaldību, bērna likumisko pārstāvi un bērnu uzraudzības pakalpojuma sniedzēju.  Saistošo noteikumu izpildi nodrošinās Ogres novada Izglītības pārvalde.  Privātpersonas saistošo noteikumu piemērošanā var griezties Ogres novada pašvaldības vienotajos klientu apkalpošanas centros un Ogres novada Izglītības pārvaldē.  Nav plānota ietekme uz administratīvajām procedūrām un to izmaksām. |
| 1. Ietekme uz pašvaldības funkcijām un cilvēkresursiem | Saistošo noteikumu īstenošana neietekmē pašvaldībai pieejamos cilvēkresursus. |
| 1. Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. |
| 1. Izstrādes gaitā veiktās konsultācijas ar privātpersonām un institūcijām | Ar privātpersonām konsultācijas nav veiktas. Sadaļa tiks aizpildīta pēc sabiedrības viedokļa noskaidrošanas. |

Ogres novada domes priekšsēdētājs E. Helmanis